open-index/open-wikipedia-markdown huggingface dataset:
יוסף כהן (סופר)

**יוסף כהן** (נולד ב-י"ט בכסלו, 15 בדצמבר 1981) הוא סופר, מחבר ספרי מתח, פרוזה וספרי ילדים.

## ביוגרפיה
כהן נולד בשכונת הדר בחיפה. בילדותו התחנך בתלמוד תורה תורת אמת בחיפה ובנעוריו למד בישיבת "קרן אורה" בכרמיאל ובישיבת פחד יצחק בירושלים.

פרסם כ־100 ספרים. את ספר הביכורים שלו "אלף דמעות" כתב כהן לפני גיל עשרים, והוציאו לאור כחמש שנים מאוחר יותר, כתלמיד בישיבת דרך ה' בהר נוף.

כהן מתמקד בעיקר בכתיבת ספרי הומור, מתח ורומנים היסטוריים, וגם בספרים לילדים ונוער לציבור החרדי. ספריו יצאו לרוב לאור בהוצאת "יפה נוף" ונמכרים בעיקר בריכוזים חרדיים.

סדרת הספרים **זליג** שפורסמה תחת השם י. כהן, מתארת דמות מרובת ילדים, מצחיקה ומשעשעת.

את ספרו **החטוף** המתבסס על המתקפה בדרום הארץ בשבעה לאוקטובר, הוא כתב בפחות מחודשיים.

חלק מספריו תורגמו לאנגלית. ספרו "יהודה", רומן היסטורי על תקופת בית שני, יצא גם תחת השם "Sacrifice".

## ספריו (רשימה חלקית)
***אלף דמעות** \ סיפורת
***שלבים** \ סיפורת
***צף מעל המים** \ סיפורת

* **יהודה** \ רומן היסטורי.
***דירה לכל ילד** – הדרכה כלכלית על פי דברי חז"ל.
***אורי וחברים** \ (45 כרכים) סדרה לפעוטות.
***גורל חתום** \ מתח \ בני נוער.

* **ברווז גרעיני** \ מתח \ בני נוער. **המלך האחרון** \ מתח \ בני נוער.
***מעבר לאופק** \ מתח \ בני נוער.
***זליג** (32 כרכים) \ ילדים \ נוער.
***חבורת הבלשים והתוכי 1,2,3** \ ילדים.
***המתחזה ** \ מתח.
***תיק 8900 ** \ מתח.
***תעלומה ברומא ** \ מתח.
***כנפיים סדוקות ** \ מתח.
***חתול אשמורת ** \ מתח.
***שתיקת הזאבים ** \ מתח.
***אבנים נשברות ** \ רומן היסטורי - מבוסס על הספר יהודה.
***אנטונינוס ** \ רומן היסטורי - מבוסס על הספר יהודה.
***זנב הלקרדה ** \ מתח.
***החטוף ** \ מתח.

## ספרים שתורגמו

***Sacrifice** – הספר יהודה
***סדרת הספרים - זליג**

## קישורים חיצוניים
* 
* שובו של הרשלה: ספרי בדיחות חרדיים

קטגוריה:סופרים חרדים ישראלים
קטגוריה:סופרי ילדים ונוער ישראלים
קטגוריה:סופרים חרדים
קטגוריה:ישראלים שנולדו ב-1981
בובי פילס

**בובי ריי פילס השני** (באנגלית: **Bobby Ray Phills II**; 20 בדצמבר 1969 – 12 בינואר 2000) היה כדורסלן אמריקאי, אשר שיחק בליגת ה-NBA מאז 1992 ועד מותו בתאונת דרכים בשנת 2000.

נודע כקלעי שלשות מצוין, וכשחקן הגנה מחונן; בשנת 1996 התייחס אליו מייקל ג'ורדן כאל "שחקן ההגנה הקשוח ביותר ששמר עליי אי פעם". בסיום עונת  נבחר לחמישיית ההגנה השנייה של העונה, ולאורך קריירת ה-NBA העמיד ממוצעים של 11.0 נקודות, 3.1 ריבאונדים ו-2.7 אסיסטים למשחק.

## קריירת מכללות
פילס נולד בעיר באטון רוז' שבלואיזיאנה, ובשנת 1987 החל ללמוד באוניברסיטת סאות'רן המקומית. בעונתו הראשונה בקבוצת הכדורסל של האוניברסיטה, במהלכה שיתף פעולה עם הרכז אייברי ג'ונסון, שותף בכ-7 דקות למשחק בלבד. בעונה העוקבת נכנס לרוטציית הקבוצה וקלע 13.5 נקודות בממוצע למשחק, ובעונת 1989/1990 כבר הפך לשחקן המוביל של האוניברסיטה, כשקלע 20.1 נקודות למשחק. בעונתו הרביעית והאחרונה בבאטון רוז' הוביל את כל שחקני ליגת המכללות עם 4.4 שלשות בממוצע למשחק, וקלע משיא קריירה של 28.4 נקודות למשחק (חמישי בליגת המכללות).

## קריירת משחק
### סו פולס סקייפורס
בדראפט ה-NBA 1991 נלקח פילס על ידי קבוצת מילווקי באקס בבחירה ה-45, אך כחצי שנה לאחר הדראפט, בדצמבר 1991, שוחרר מהקבוצה בטרם שיחק במדיה. משלא קיבל הצעת חוזה מאף קבוצת NBA, חתם בקבוצת סו פולס סקייפורס מליגת ה-CBA.

### קליבלנד קאבלירס
לקראת סיום עונת  חתם על חוזה בקליבלנד קאבלירס, אשר סיימה את העונה עם המאזן השני בטיבו בליגה, 57–25. עד סיום אותה עונה, ובעונה שלאחריה, מיעט פילס לקבל דקות משחק ותרם כ-3 נקודות למשחק בלבד, אך בעונת , עם מינויו של מייק פראטלו למאמן הקאבלירס, הפך לחלק אינטגרלי מחמישיית הקבוצה. בארבע העונות הבאות ביסס עצמו כאחד משחקני ההגנה הבולטים בליגה, וקלע כ-11.6 נקודות בממוצע למשחק עבור הקאבלירס. ב-30 בדצמבר 1995 קלע שיא קריירה של 43 נקודות במשחק קבוצתו מול פורטלנד טרייל בלייזרס.

### שארלוט הורנטס
לקראת עונת  חתם על חוזה לחמש עונות בשארלוט הורנטס. בתקופתו בשארלוט המשיך להציג יכולת סולידית כשחקן חמישייה, עם 12.3 נקודות בממוצע למשחק.

## מותו
ב-12 בינואר 2000, בזמן ששיחק עבור שארלוט הורנטס, נהרג פילס בתאונת דרכים בעיר שארלוט. מתחקיר האירוע עלה כי פילס נהג במהירות מופרזת של מעל 160 קילומטר לשעה בכביש בו חלה הגבלת מהירות של כ-70 קמ"ש, מאחורי רכבו של חברו לקבוצה דייוויד וסלי שנהג אף הוא במהירות מופרזת. במהלך הנסיעה איבד פילס שליטה על רכב הפורשה שלו, אשר סטה אל נתיב התנועה שבכיוון ההפוך והתנגש בשני רכבים. מותו של פילס נקבע במקום התאונה. דו"ח התאונה קבע כי נהיגתם של פילס ושל וסלי הייתה "בלתי יציבה, פזיזה, רשלנית ואף תוקפנית", והועלתה השערה כי השניים התחרו ביניהם. בתחילה הואשם וסלי בכך שלקח חלק ב"תחרות נהיגה", אך לבסוף הורשע בגין "נהיגה רשלנית" בלבד.

ב-9 בפברואר 2000 הופרשה גופייתו של פילס עם המספר "13" לתקרת אולמה הביתי של שארלוט הורנטס, במהלך משחק מול קבוצתו הקודמת – קליבלנד קאבלירס.

## קישורים חיצוניים

* After the Crash, באתר grantland.com, 31 במרץ 2015
* 

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:לואיזיאנה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סאות'רן
קטגוריה:בחירות דראפט של מילווקי באקס
קטגוריה:כדורסלני סו פולס סקייפורס (CBA)
קטגוריה:כדורסלני קליבלנד קאבלירס
קטגוריה:כדורסלני שארלוט הורנטס
קטגוריה:כדורסלנים ב-NBA שגופייתם הופרשה
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1969
קטגוריה:אמריקאים שנפטרו ב-2000
רדיו קוריאה הצפונית החופשית

**רדיו קוריאה הצפונית החופשית** (בקוריאנית: **자유북한방송**) היא תחנת רדיו עצמאית הפועלת ומשדרת מסיאול, בירת קוריאה הדרומית.

התחנה, אשר מנוהלת בעיקר על ידי פליטים צפון-קוריאנים לשעבר, מעבירה שידורי רדיו בגלים קצרים המיועדים לתושבי קוריאה הצפונית, אודות מדיניותה ופועלה של ממשלת קוריאה הצפונית.

התחנה הוקמה בשנת 2004 על ידי קים סונג-מין, עריק צפון-קוריאני שבעברו החזיק בתפקיד בכיר בצבא קוריאה הצפונית, כאחראי לפיקוח על שידורי רדיו זרים המיועדים לתושבי המדינה המסוגרת, וערק מהמדינה בשנת 1996.

מאז תחילת השידורים, עובדי התחנה נאלצו להתמודד עם הטרדות והתנכלויות חוזרות ונשנות מצד פעילי קבוצות רדיקליות בקוריאה הדרומית, התומכות במשטר הצפון-קוריאני או מתנגדות לפן האידאולוגי המשתקף בשידורי התחנה. כתוצאה מכך, פעילות התחנה הועתקה לפרברי סיאול במהלך שנת 2005.

## קישורים חיצוניים
*  

## הערות שוליים

קוריאה הצפונית החופשית
קטגוריה:קוריאה הצפונית: תקשורת
קטגוריה:קוריאה הדרומית: תרבות
קטגוריה:יחסי קוריאה הדרומית – קוריאה הצפונית
פספודרמה

**פספודרמה** (שם מדעי: *Psephoderma*; מילולית: "עור חצץ") הוא סוג של זוחל ימי נכחד מקבוצת הזאורופטריגיים שחי בתור הטריאס ודמה במראהו לצב ים, אף שאין לו קשר עם הצבים. הוא היה קרובו של הפלקודוס ושל ההנודוס. הוא אחד מאחרוני הפלקדונטים שהיו בעולם והוא נכחד לפני 201 מיליון שנה.

## מאפיינים
זוחל קדום זה נמצא ב-1858 באזור אנגליה והרי האלפים. שני מיני הסוג קיבלו את שמם הספציפי בהתאם לאזור גילוים.

אורכו של היצור הגיע ל-180 סנטימטר. במראהו הוא דמה לצב והיה בעל גולגולת שטוחה בעלת מקור שקוע שבתוכו שיניים דמויות מטבעות ששימשו לכתישת רכיכות ימיות כמו צדפות. ליצור היה שריון שפוצל לשניים כשחלקו הקדמי נמצא לפני הצלעות והיה רחב ובעל קפלים ובקצהו היו מעט קוצים והחלק האחרוני היה צר יותר ונמצא באזור הירכיים. מאחוריו היה זנב ארוך (עד 80 ס"מ) ששימש להיגוי. הרגליים היו קצרות וחסרות קרומים.

זוחל זה שט במימי הטריאס של אירופה וניזון מרכיכות שונות בפיו המוזר. הוא היה איטי יחסית והסתמך על שריונו כדי להימנע מתקיפה.

## בתרבות
זוחל זה הופיע במשחק עולם היורה: המשחק.

## קישורים חיצוניים

קטגוריה:בעלי חיים שתוארו ב-1858
קטגוריה:טקסונים שתוארו בידי כריסטיאן אריך הרמן פון מייר
קטגוריה:פלקדונטים
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1858
פלקדונטים

[ממוזער|שלד של [פלקודוס]]
**פלקדונטים** (שם מדעי: Placodontia) היא משפחת זוחלים ימיים מקבוצת הזאורופטריגיים שחיו במימי הטריאס העליון. מאובניהם התגלו באירופה, צפון אפריקה ואסיה עד להודו וסין. יצורים אלה היו קרוביהם הרחוקים של הפלסיוזאורים.

בני קבוצה זו התאפיינו בלוחיות שריון על גבם בצורה שהזכירה מעט צבים ימיים. הם היו בעלי לסתות שטוחות שעזרו להם לפצח קונכיות של חלזונות וצדפות. עם זאת מספר מינים דווקא ניזונו כמסנני פלנקטון או היו צמחוניים. היו להם גפיים גדולות ללא סנפירים והם יכלו לעלות לחוף. אורכם הממוצע הגיע למטר עד 2 מטר כשכמה סוגים הגיעו גם ל-3 מטרים.

כל המינים נכחדו לאחר תור הטריאס ואת מקומם החליפו הפיוזאורים הגדולים יותר.

## מיון
*סדרה **פלקדונטים** (Placodontia)
****סוג *Pararcus*
**על-משפחה Placodontoidea
***משפחה Paraplacodontidae
****סוג *Paraplacodus*
***משפחה Placodontidae
****סוג פלקודוס (*Placodus*)
**על-משפחה Cyamodontoidea
***משפחה Henodontidae
****סוג הנודוס (*Henodus*)
****סוג *Parahenodus*
***משפחה Cyamodontidae
****סוג *Cyamodus*
****סוג *Protenodontosaurus*
***משפחה Placochelyidae
****סוג פלקוצ'ליס (*Placochelys*)
****סוג פספודרמה (*Psephoderma*)

## קישורים חיצוניים

קטגוריה:בעלי חיים שתוארו ב-1871
קטגוריה:טקסונים שתוארו בידי אדוארד דרינקר קופ
*
קטגוריה:ערכים שבהם תבנית בריטניקה אינה מתאימה
קטגוריה:מאובני טקסונים שתוארו ב-1871
הנסיכה דזירה, ברונית סילפברכיאלד

**הנסיכה דזירה, ברונית סילפברכיאלד** (בשוודית: **Désirée Elisabeth Sibylla Silfverschiöld**; 2 ביוני 1938 – 21 בינואר 2026) הייתה אחותו של קרל השישה עשר גוסטב, מלך שוודיה.

## ביוגרפיה
דזירה נולדה ב-2 ביוני 1938 בארמון האגה השוכן במטרופולין של סטוקהולם, לנסיך גוסטב אדולף, דוכס וסטרבוטן ולזיבילה, נסיכת סקסוניה-קובורג-גותה ונקראה דזירה על שם דזירה קלארי.

ב-5 ביוני 1964 היא נישאה לברון נילס אוגוסט סילפברכיאלד, ונולדו לה שלושה ילדים. מאז נישואיה היא התגוררה בטירת קוברג ובטירת גסבאדהולם שבבעלות משפחתה, היא נכחה מדי שנה בטקס הענקת פרס נובל ולקחה חלק באירועים של משפחת המלוכה השוודית, היא נהגה לעיתים קרובות ללבוש תכשיטים וכתרים השייכים למשפחת המלוכה.

## משפחתה
ב-5 ביוני 1964 התחתנה דזירה עם הברון נילס אוגוסט סילפברכיאלד, ונולדו לה שלושה ילדים:
* קרל (נולד ב-1965)
* הלנה (נולדה ב-1966)
*כריסטינה לואיזה (נולדה ב-1968)

## אילן יוחסין

## קישורים חיצוניים

* 

## הערות שוליים

קטגוריה:נסיכות שוודיות
קטגוריה:שוודיות שנולדו ב-1938
קטגוריה:שוודים שנולדו ב-1938
קטגוריה:נפטרות ב-2026
קטגוריה:נפטרים ב-2026
מאוויזאורוס

**מאוויזאורוס** (שם מדעי: *Mauisaurus*) הוא סוג של זוחל ימי ממשפחת האלאסמוזאוריים שחי במימי הקרטיקון לפני 77 מיליון שנה ומאובניו נמצאו בניו זילנד. מקור שמו הוא על שם הגיבור המאורי, מאווי. הוא נמצא באזור קנטרברי שבאי הדרומי ב-1874 ונמצא ממנו מין בודד: *Mauisaurus haasti*. בעבר סברו שהיו עוד מינים בסוג אך הם שויכו לסוגים אחרים.

פליוזאור זה היה הגדול ביותר שבפליוזאורים של ניו זילנד. הוא היה בעל 68 חוליות בצווארו ואורכו הכולל הגיע ל-8 מטרים. היצור היה בעל סנפירים עבים איתם הוא ריחף במים בצורה חסכנית באנרגיה. צווארו הארוך עזר לו להפתיע להקות דגים ודיונונים ולהגיח לעברם במהירות ועם שיניו המוזרות הוא תפס אותם. ייתכן מאוד שהיצור נח על החופים לזמן קצר, אולי כדי להימנע מטורפים או להתחמם.

פליוזאור זה זכה לפרסום בניו זילנד עקב נדירות היצורים הפרהיסטוריים בהם, למעט דינוזאורים. איורים שלו כיכבו על כמה בולי דואר ב-1993.

## בתרבות
יצור זה הופיע במשחק עולם היורה: המשחק.

## קישורים חיצוניים

קטגוריה:בעלי חיים שתוארו ב-1874
קטגוריה:טקסונים שתוארו בידי ג'יימס הקטור
קטגוריה:אלאסמוזאוריים
קטגוריה:בעלי חיים שחיו בקרטיקון עליון באוקיאניה
קטגוריה:ניו זילנד: מאובנים
קטגוריה:פלזיוזאורים שחיו באוקיאניה
קטגוריה:מאובני טקסונים שתוארו ב-1874
לפטוקלידוס

**לפטוקלידוס** (שם מדעי: *Leptocleidus*; מילולית: "עצם בריח דקה") הוא סוג של זוחל ימי נכחד מסדרת הפלזיוזאורים. מסוג זה נמצאו 3 מינים שאחד התגלה באנגליה, שני באוסטרליה המערבית ושלישי בכף התקווה הטובה שבדרום אפריקה.

## מאפיינים
פליוזאור זה הגיע לאורך 1.5-3 מטר והוא השתייך לקבוצת הפלסיוזאורודים שרובם היו ארוכי צוואר. הוא היה אחד מהקטנים שבמינים אלה. היה לו צוואר קטן וגולגולת דמוית משולש עם שיניים רבות לאורכה ששימשו לתפיסת דגים וטרף דומה. אזור החוטם שלו היה משוקע מעט משאר הגולגולת. היו לו סנפירים ארוכים וזנב ארוך ששימש להיגוי.

עקב ממדיו הקטנים ייתכן שהוא חי בלגונות הקרובות לחוף או אף במים מתוקים או מים מליחים שהתאפיינו בפחות טורפים ימיים. הוא היה צייד של דגים ושל יצורי מים נוספים.

## בתרבות
יצור זה הופיע במשחק עולם היורה: המשחק.

## ראו גם
*אומונזאורוס
## קישורים חיצוניים

קטגוריה:בעלי חיים שתוארו ב-1922
קטגוריה:טקסונים שתוארו בידי צ'ארלס ויליאם אנדרוס
קטגוריה:פלסיוזאורודים
קטגוריה:בעלי חיים שחיו בקרטיקון תחתון באפריקה
קטגוריה:בעלי חיים שחיו בקרטיקון תחתון באוקיאניה
קטגוריה:פלזיוזאורים שחיו בקרטיקון באירופה
קטגוריה:פלזיוזאורים שחיו באוקיאניה
קטגוריה:מאובני טקסונים שתוארו ב-1922
קטגוריה:טקסונים שהתפתחו בקרטיקון תחתון
תרינקרומרום

**תרינקרומרום** (שם מדעי: *Trinacromerum*; מילולית: "שלושה עצמות ירך נטויות") הוא סוג של זוחל ימי נכחד מסדרת הפלזיוזאורים. הוא חי באוקיינוס הקדום של הקרטיקון העליון. מאובניו נמצאו באמריקה הצפונית: בקנזס ובמניטובה, קנדה. בסוג זה נכללים 2 מינים: *Trinacromerum bentonianum* ו-*Trinacromerum kirki*. הם נמצאו לראשונה ב-1888.

## מאפיינים
התרינקרומרום היה זוחל ימי בעל צוואר קצר ולסת ארוכה דמוית-מקור שהייתה מלאה בשיניים מחודדות. עם זאת הוא ניזון רק מדגים קטנים או רכיכות. אורכו הגיע ל-3 מטרים והוא השתמש בסנפיריו הגדולים כדי לשייט במים במהירות במרדפיו אחרי טרפו. במראהו הוא דמה לדוליצ'ורינצ'ופס ואורח חייו אולי דמה לכלבי ים מודרניים.

הוא שחה במימי הים הפנימי המערבי במרדף אחרי דגים, ייתכן שבקבוצות גדולות. הוא עצמו שימש טרף לפליוזאורים גדולים יותר, מוזאזאוריים וכרישים גדולים.

## בתרבות
זוחל ימי זה הופיע במשחק עולם היורה: המשחק.

## קישורים חיצוניים

קטגוריה:פוליקוטיליים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
רבי יהושע אוניא

**רבי יהושע אוניא** היה אמורא ארץ ישראלי בן הדור השני או השלישי לאמוראים. מקום מוצאו או מושבו, על פי שמו, הוא העיר אונו שביהודה.

נודע בשל מספר ברייתות ששנה, אשר הובאו בתלמוד הירושלמי.

ברייתא אחת ששנה עוסקת במועד חישוב שנות הערלה, שהוא מעת נטיעת העץ ולא מעת הרכבתו המחודשת: .

ברייתא נוספת ששנה נוגעת לחיוב במלקות גם בגין החזקת חמץ מזערי בפסח: .

כמו כן, הביא תיאור מעשה בו תלמידי בית שמאי תקפו את תלמידי בית הלל, עד כדי שפיכות דמים, בשל ריבוי המחלוקות בין שתי הקבוצות בקביעת הלכות: .

## לקריאה נוספת
*ד"ר מרדכי מרגליות, **אנציקלופדיה לחכמי התלמוד והגאונים**, הוצאת יהושע צ'צ'יק, כרך שני, 459.

## הערות שוליים

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
פרידריך הראשון, רוזן הסן-הומבורג

**פרידריך הראשון, רוזן הסן-הומבורג** (בגרמנית: **Friedrich I. von Hessen-Homburg**;  5 במרץ 1585 - 9 במאי 1638), היה הרוזן הראשון של רוזנות הסן-הומבורג ומייסד ענף הסן-הומבורג.

## ביוגרפיה
פרידריך נולד ב-5 במרץ 1585 בטירת ליכטנברג בפישבאכטל, והיה בנם הצעיר של לגאורג הראשון, רוזן הסן-דרמשטאדט ומגדלנה מליפה, בתם של ברנהרד השמיני, רוזן ליפה וקתרינה מולדק-אייזנברג.

לפרידריך לא היו זכויות ירושה, כי בהסן-דרמשטדט נהגה העדפת הבן הבכור. עם זאת, פרידריך קיבל בשנת 1622 את השליטה באזור העיר באד הומבורג, בעד תשלום חד-פעמי בתוספת סכום לתשלום שנתי. הוא לא נחשב לנסיך ריבוני, אלא היה כפוף להסן-דרמשטדט, ובשנת 1626 הכריז על אזור שלטונו כרוזנות הסן-הומבורג. ב-9 במאי 1638 מת פרידריך בבאד הומבורג, ובנו וילהלם כריסטוף, רוזן הסן-הומבורג ירש את נחלותיו ותאריו.

אחד מבניו היה פרידריך השני, רוזן הסן-הומבורג, הידוע יותר כ"הנסיך מהומבורג".

## משפחתו
ב-10 באוגוסט 1622 התחתן פרידריך בבוצבאך עם מרגרטה אליזבת מליינינגן-וסטרבורג, בתם של כריסטופר, רוזן ליינינגן-וסטרבורג ואנה מריה אונגנד, ברונית וייסנוולף. הם היו הילדים הבאים:

* לודוויג פיליפ מהסן-הומבורג (1623–1643)
* גאורג מהסן-הומבורג (1624–1624)
* וילהלם כריסטוף, רוזן הסן-הומבורג (1625–1681), התחתן עם סופיה אלאונורה מהסן-דרמשטאדט, ולאחריה התחתן עם אנה אליזבת מקסקוניה-לאוונבורג
* גאורג כריסטיאן, רוזן הסן-הומבורג (1626–1677), התחתן עם אנה קתרינה פון פוגוויש
* אנה מרגרטה מהסן-הומבורג (1629–1686), התחתנה עם פיליפ לודוויג, דוכס שלזוויג-הולשטיין-זונדרבורג-וייזנבורג
* פרידריך השני, רוזן הסן-הומבורג (1633–1708), התחתן עם מרגרטה ברהה, ולאחריה התחתן עם לואיזה אליזבת מקורלנד, ולאחריה התחתן עם סופיה זיבילה מליינינגן-וסטרבורג

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:ילידי 1585
קטגוריה:נפטרים ב-1638
פוליקוטיליים

**פוליקוטיליים** (שם מדעי: Polycotylidae) היא משפחת זוחלים ימיים מקבוצת הפליוזאורים. למרות מראם המזכיר את הפליואוזאורודים מדענים רואים בהם קרובים של האלאסמוזאוריים והפלסיוזאוריים. הם חיו במימי הקרטיקון מלפני 99 מיליון שנה עד להכחדת הקרטיקון לפני 66 מיליון שנה.

מאובני המשפחה נמצאו באזורים שונים ברחבי העולם לרבות אמריקה הדרומית, אמריקה הצפונית, יפן, מרוקו, מזרח אירופה, אוסטרליה וניו זילנד.

הם היו בעלי גוף קטן יחסית ובעלי צוואר קצר. הלסתות היו ארוכות והכילו שיניים חרוטיות רבות ששימשו ללכידת דגים. היו להם 4 סנפירים ששימשו לשחייה חסכונית באנרגיה שגם עזרה להם להאיץ אחרי טרפם.

## סוגים
* *Edgarosaurus*
* *Thililua*
* *Pahasapasaurus*
* *Palmulasaurus*
* דוליצ'ורינצ'ופס (*Dolichorhynchops*)
* תרינקרומרום (*Trinacromerum*)
* *Eopolycotylus*
* *Polycotylus*
* פלסיופלרודון (*Plesiopleurodon*)
* ררוזאורוס (*Rarosaurus*)
* *Manemergus*
* סרפנטיסוכופס (*Serpentisuchops*)

## קישורים חיצוניים

קטגוריה:בעלי חיים שתוארו ב-1908
קטגוריה:טקסונים שתוארו בידי סמואל ונדל ויליסטון
*
מרטינו מרטיני

**מרטינו מרטיני** (באיטלקית: **Martino Martini**;בסינית: **卫匡国**; בסינית מסורתית: **衛匡國**; בפין-יין: **Wèi Kuāngguó**; 20 בספטמבר 1614, טרנטו, איטליה - 6 ביוני 1661, האנגג'ואו, סין) היה כומר ישועי ומיסיונר איטלקי, הגאוגרף והקרטוגרף הראשון של סין בעת החדשה.

## ילדות והשכלה
ב-8 באוקטובר 1632, עם סיום לימודיו התיכוניים בקולג' של טרנטו, נכנס מרטיני למסדר הישועים. ב-1634 בסיום תקופת הכשרתו הראשונה, ביקש ממנהל הקולג' להישלח כמיסיונר לסין. הוא המשיך את לימודיו הקלאסיים עוד שלוש שנים באוניברסיטה האפיפיורית הגרגוריאנית ברומא ולמד מתמטיקה ואסטרונומיה אצל המלומד אתנסיוס קירכר. בשנים 1637 עד 1639 למד תאולוגיה בקוימברה שבפורטוגל. שם הוסמך לכמורה.

## במקאו וסין
ב-1640 הפליג מרטיני לסין. הוא הגיע למקאו ב-1642. הוא החל ללמוד סינית, ושנה לאחר מכן חצה את הגבול, והשתקע בהאנגג'ואו. משם הוא תר את הפרובינציות השונות של האימפריה, ואסף ידיעות מדעיות, בעיקר אודות הגאוגרפיה של האימפריה הסינית. הוא גם ביקר בבייג'ינג ובחומה הגדולה.

כאשר שבטי המנצ'ו פלשו לסין, השתלטו על בייג'ינג ב 1644 והפילו את שושלת מינג מצא מרטיני הגנה בקרב הפקידות הנמוכה, שהעריכה את ידיעותיו וחוכמתו. הוא התערב לעיתים אצל השלטונות האזרחיים והצבאיים כדי להציל נפשות.

## החזרה לאירופה ופרסום ספריו
ב-1650 שלח ראש משלחת המיסיון את האב מרטיני לרומא כדי להסביר ולהגן על גישת האינקולטורציה של הישועים בסין. לפי גישה זו, המנהגים הסינים אשר אינם סותרים את האמונה הנוצרית זכו להערכה ואף לעידוד מצד הישועים, מה שגרר מחלוקת עם מסדרים נוצריים אחרים בסין. דרכו חזרה לאירופה ארוכה ורצופת תלאות. בקיץ 1653 הוא הגיע לאמסטרדם. שם ובאנטוורפן, וינה ומינכן הוא פגש בבעלי בתי דפוס והוציא לאור 3 יצירות חשובות:
* האטלס החדש של סין (בלטינית: Novus Atlas Sinensis). לדבריו החל לכתוב את הספר כשקיבל הוראה לחזור לאירופה וחיפש דרך כדי להתגבר על השעמום שבמסע הארוך. עמדו לרשותו 50 ספרים סינים. תיאורו את סין מדויק להפליא ויש בו הערכה רבה לחברה הסינית. בספר 17 מפות שמקורן סיני, 15 מפות של הפרובינציות של סין ו-2 מפות של יפן.
* דקדוק השפה הסינית (בלטינית: Grammatica Linguae Sinensis). היה זה ספר הדקדוק הראשון של שפה זו בלשון אירופאית.
* אודות המלחמה הטרטרית (בלטינית: De bello tartarico). סיפור נפילתה של שושלת מינג.

משום כך הוא הגיע לרומא רק באביב 1655. הוא מסר תזכיר המסביר את הגישה הישועית ולאחר חמישה חודשים של דיונים הוציאה האספה הקתולית הקדושה להפצת האמונה (Sacra Congregatio de Propaganda Fide) צו לזכות המסדר הישועי.

## חזרה לסין
שמאל|ממוזער|250px|קתדרלת העיבור ללא חטא בהאנגג'ואו

ב-1658 חזר מרטיני עם עשרה ישועים נוספים לסין. הם נשבו על ידי שודדי ים ושוחררו בעבור כופר. רק הוא ושלושה נוספים שרדו את המסע עקב המחלות. הוא מגיע להאנגג'ואו ב-11 ביוני 1659 וחוזר לעבודתו עם הנוצרים החדשים באזור.

מרטיני מפרסם בסינית אנתולוגיה בשם "אודות החברות" ובה חיבורים שתורגמו מיוונית עתיקה ולטינית. עוד כתב בסינית מספר חיבורים פדגוגיים המנסים להוכיח בעזרת ההיגיון את קיומו של האל ואלמותיותה של הנשמה.

הוא הספיק לנכוח בפתיחת הכנסייה הגדולה בעלת שלוש הספינות אותה יזם (כיום קתדרלת העיבור ללא חטא של האנגג'ואו) וזמן קצר אחר-כך הוא נפטר מכולרה בגיל 47.

שמאל|ממוזער|250px|קברו של מרטינו מרטיני בהאנגג'ואו

## קישורים חיצוניים

קטגוריה:נוסעים
קטגוריה:סין: היסטוריה
קטגוריה:שפות סיניות
קטגוריה:ישועים
קטגוריה:אנשי דת איטלקים
קטגוריה:מיסיונרים
קטגוריה:נפטרים מכולרה
קטגוריה:ילידי 1614
קטגוריה:נפטרים ב-1661
גיאוזאורוס

**גיאוזאורוס** (שם מדעי: *Geosaurus*; משמעות השם: "לטאת גאיה", כלומר: "אם הלטאות הימיות") הוא סוג של זוחל נכחד מקבוצת דמויי תנינאים וממשפחת המטריורינכוסיים שחי במימי סוף היורה ותחילת הקרטיקון לפני 150-136 מיליון שנה. את שמו קיבל מהחוקר ז'ורז' קיווייה ב-1824 ופירושו: "הלטאה של גאיה", האלה היוונית. מאובניו נמצאו בבוואריה, גרמניה.

## מאפיינים
זוחל ימי זה חי בימים כמעט אם לא כל זמנו וגופו דמה לגופם של כלבי ים. אורכו הגיע ל-3 מטרים, די קטן ביחס למשפחתו. הוא היה בעל גולגולת קצרה ורחבה ולסתות עבות בעלות שיניים גדולות וניזון מטרף שכלל זוחלים ימיים אחרים ודגים ואולי חטף פטרוזאורים שעפו מעל הים.

## מיון
מינים נוספים שצורפו לסוג והיו בעלי לסתות מוארכות יותר הועברו לסוג אחר: *Cricosaurus*. כיום כלולים בסוג 3 מינים, מרביתם מבוססים על מאובנים חלקיים ושבורים:
* *Geosaurus giganteus*
* *Geosaurus grandis*
* *Geosaurus lapparenti*

## בתרבות
זוחל ימי זה הופיע במשחק עולם היורה: המשחק.

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי ז'ורז' קיווייה
קטגוריה:מטריורינכוסיים
קטגוריה:בעלי חיים שחיו ביורה עליון באירופה
קטגוריה:בעלי חיים שחיו בקרטיקון תחתון באירופה
קטגוריה:מאובני טקסונים שתוארו ב-1824
קטגוריה:טקסונים שהתפתחו ביורה עליון
דקוזאורוס

**דקוזאורוס** (שם מדעי: *Dakosaurus*; משמעות השם: "לטאה נשכנית") הוא סוג של זוחל נכחד שהיה קרוב לתנינאים המודרניים אך היה זוחל ימי מובהק. הוא חי בתור היורה המאוחר עד לתחילת הקרטיקון.

## טקסונומיה
זוחל ימי זה נמצא ב-1856 בגרמניה, ושיניו נראו כמו שיני מגלוזאורוס שחי באותו אזור. בהמשך התברר שהיו שייכות לתנינאי בעל לסת רחבה מלאת שיניים חדות. הוא קיבל את שמו עקב מלתעותיו המאיימות. המאובנים שלו הגיעו מרחבי אירופה, רוסיה, ארגנטינה ומקסיקו. כיום מסווגים שני מינים תחת הסוג אך בעבר היו יותר שחלקם עברו לסוגים אחרים כמו הגיאוזאורוס.
## מאפיינים
יצור זה היה טורף-על מפיל אימה על היצורים הימיים באזור מחייתו. לא ברור אם התרבה במים או יצא בדומה לצבים ימיים להטיל ביצים ביבשה.

אורכו של הדקוזאורוס הגיע לאורך 4–5 מטר וזנבו הארוך שימש להיגוי במים ביעילות גדולה בהרבה מאלה של התניניים המודרניים. הוא היה צייד אימתני שהזכיר את האורקה המודרנית, אך רוב טרפו הורכב מדגים. עם זאת מבנה שיניו נועד לחתוך ולשסע גם טרף גדול יותר כמו מיני איכתיוזאוריים, פליוזאורים שונים, פטרוזאורים שעפו מעל ואף תניני ים אחרים.

## בתרבות
זוחל ימי זה מופיע בסרט Sea Rex 3D ובמשחק עולם היורה: המשחק.

## גלריה

Dakosaurus, Cricosaurus, and ichthyosaurs by durbed.jpg|איור של דקוזאורוס וזוחלים ימיים נוספים
Dakosaurus maximus.JPG|*Dakosaurus maximus*


## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי פרידריך אוגוסט פון קוונשטדט
קטגוריה:מטריורינכוסיים
קטגוריה:בעלי חיים שחיו ביורה עליון באירופה
קטגוריה:בעלי חיים שחיו ביורה עליון באסיה
קטגוריה:בעלי חיים שחיו ביורה עליון באמריקה הדרומית
קטגוריה:בעלי חיים שחיו בקרטיקון תחתון באסיה
קטגוריה:מאובני טקסונים שתוארו ב-1856
קטגוריה:רוסיה: מאובנים
מטריורינכוסיים

ממוזער|''Neptunidraco''
**מטריורינכוסיים** (שם מדעי: Metriorhynchidae) היא משפחה של זוחלים ימיים מהקבוצה דמויי-תנינאים. הם חיו באוקיינוסים הקדומים של תורי היורה והקרטיקון עד ללפני 135 מיליון שנה. מאובניהם נמצאו באמריקה הצפונית, אמריקה הדרומית ואירופה.

משפחה זו לצד הטלאוזאוריים שיחדיו שייכים לתת-סדרה ת'לאטוסוכים הם התנינים הימיים ביותר ומבנה גופם הותאם לחיים בים, אם כי לא ברור אם הטילו ביצים בחופים כמו צבי ים או השריצו ולדות במים. רבים מהם היו בעלי לסתות גדולות מלאות שיניים חדות והם היו טורפי-על בימים. אחרים היו דווקא אוכלי דגים בעלי חרטום צר והיו קטנים יותר.

## מיון
*משפחה **מטריורינכוסיים** (Metriorhynchidae)
**תת-משפחה Geosaurinae
****סוג *Neptunidraco
****סוג *Purranisaurus
***קבוצה "Subclade T"
****סוג טורונאוסטס (*Torvoneustes*)
****סוג טירנונאוסטס (*Tyrannoneustes*)
***קבוצה Geosaurini
****סוג *Aggiosaurus*
***קבוצה Dakosaurina
****סוג דקוזאורוס (*Dakosaurus*)
***קבוצה Geosaurina
****סוג גיאוזאורוס (*Geosaurus*)
****סוג *Ieldraan*
***קבוצה Plesiosuchia*
****סוג [[פלסיוסוכוס]] (*Plesiosuchus*)
****סוג [[סוכודוס]] (*Suchodus*)
**תת-משפחה Metriorhynchinae
****סוג *Gracilineustes*
****סוג [[מטריורינכוס]] (*Metriorhynchus*)
***קבוצה *Rhacheosaurini*
****סוג *Cricosaurus*
****סוג *Maledictosuchus*
****סוג *Rhacheosaurus''

## קישורים חיצוניים

*
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
ת'לאטוסוכים

**ת'לאטוסוכים** (שם מדעי: **Thalattosuchia**) היא תת-סדרה של דמויי-תנינאים שכוללת 2 משפחות נכחדות אשר חיו בעידן המזוזואיקון לפני 125–195 מיליון שנה. ייחודים בכך שהם חיו בימים ובאוקיינוסים באופן שהזכיר את הפליוזאורים או המוסזאוריים מאותה תקופה.

מינים אלה היו טורפים גדולים בעלי שיניים אימתניות שניזונו מזוחלים ימיים אחרים ומדגים. חלקם היו בעלי לסתות צרות יותר וניזונו רק מדגים כנראה. בניגוד לתנינים הרגילים הם היו בעלי קשקשים נוקשים פחות שהתאימו לזרימה ימית והיו בעלי סנפירים גדולים וזנב ארוך ששימש כהגה.

### מיון
*על-משפחה Teleosauroidea
**משפחה טלאוזאוריים (Teleosauridae)
**סוג *Plagiophthalmosuchus*
**משפחה Machimosauridae - בה הנאוסטנוזאורוס
*על-משפחה Metriorhynchoidea
***סוג *Teleidosaurus*
***סוג *Eoneustes*
***סוג *Zoneait*
***סוג *Magyarosuchus*
**משפחה מטריורינכוסיים (Metriorhynchidae)

## קישורים חיצוניים

*
טלאוזאוריים

**טלאוזאוריים** (שם מדעי: Teleosauridae) היא משפחה של דמויי-תנינאים מקבוצת הת'לאטוסוכים שבה מיני זוחלים ימיים גדולים שהותאמו לחיי ים. הם חיו בין היורה התיכון לקרטיקון התחתון לפני 130–183 מיליון שנה. מאובניהם נמצאו באמריקה הצפונית, אמריקה הדרומית, אפריקה, אירופה ואסיה.

הם דמו לבני משפחת המטריורינכוסיים והיו בעלי זנב ארוך ורחב ששימש כהגה. חלקם היו בעלי לסתות צרות וארוכות שעזרו ללכוד טרף מהיר כמו דגים. אחרים דמו בצורתם לכרישים וטרפו יצורים גדולים יותר בעזרת שיניים גדולות ואימתניות.

## סוגים
* *Aeolodon*
* מכימוזאורוס (*Machimosaurus*)
* *Mycterosuchus*
* *Peipehsuchus*
* *Pelagosaurus*
* *Platysuchus*
* *Steneosaurus*
* *Mystriosaurus*
* *Teleosaurus*
* *Lemmysuchus*

## קישורים חיצוניים

קטגוריה:ת'לאטוסוכים
אדסטוס

**אדסטוס** (שם מדעי: *Edestus*) הוא סוג של דג סחוס נכחד מסדרת האאוגנאודונטים הקרובה לכימראים. הוא חי מסוף הדבון עד לסוף הקרבון במשך מעל 100 מיליון שנה. מאובניו כמו שאר בני הסדרה ידועים רק ממאובני שיניים אשר נמצאו ברחבי העולם. משמעות שמו מיוונית: "לטרוף".

## מאפיינים
דג זה הגיע לאורך מרבי של 6 מטרים, בדומה לעמלץ לבן. בדומה להליקופריון היו לו לסתות דמויות קונכית שבלול, איתן הוא כנראה השתמש כדי לשסע טרף רך גוף ואולי אחרי חבטות משסעות. בניגוד להליקופריון היו לו שיניים כאלו גם בלסת העליונה. מבנה השיניים מרמז שאולי הוא לא היה יכול לסגור את פיו. דג קדום זה תואר על ידי הפלאונטולוג ג'וזף ליידי ב-1856. 

## בתרבות
יצור זה הופיע במשחק עולם היורה: המשחק.

## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי ג'וזף ליידי
קטגוריה:אאוגנאודונטים
קטגוריה:בעלי חיים שחיו בדבון
קטגוריה:בעלי חיים שחיו בקרבון
קטגוריה:טקסונים שהתפתחו בדבון
קראש פטיש

**קראש פטיש** (מאנגלית: **Crush fetish** ; בתרגום לעברית: **פטיש למעיכות** או **פטיש למחיצות**) הוא פטיש ופאראפיליה, שבה אדם מתעורר מינית כאשר הוא צופה במישהו מוחץ חפצים דוממים, מזון ולעיתים גם בעלי חיים קטנים (בדרך כלל חרקים) עם הגוף שלו, לרוב תחת כפות רגליו, או כאשר האדם עצמו מועך ומוחץ אותם.  

המונח "מחיצה רכה" מתייחס לפטיש המצוי והמקובל יותר, הכולל מעיכת אובייקטים דוממים, כגון מזון, או מעיכת בעלי חיים קטנים וחסרי חוליות (כגון חרקים, חלזונות ותולעים), בעוד שהמונח "מחיצה קשה" מתייחס לפטיש הכולל מעיכת בעלי חיים גדולים יותר עם חוליות, שניתן לטעון כלפיהם שהם בעלי רגישות לכאב (למשל זוחלים, ציפורים ויונקים). 

בשל כך שלרוב הפטיש הוא למעיכת אובייקטים עם כפות הרגליים, יש הרואים אותו כתת-פטיש של פטיש לכפות רגליים. ההעדפה של הפטיש יכולה להיות מחיצת אובייקטים ברגליים יחפות, בעקבים גבוהים, בכפכפים, בגרביים, בסנדלים ועוד, בהתאם להעדפת הפטישיסט.

רוב הפטישיסטים המחזיקים במשיכה ל"מחיצה רכה" מעדיפים להבדיל ולהפריד בינם לבין הפטישיסטים הנמשכים ל"מחיצה קשה", מתוך אמונה שתופעת מעיכת בעלי חיים גדולים יותר היא תופעה שאינה מוסרית, ומעניקה לקבוצה כולה תווית גרועה.  

לעת עתה, אין חוקים ידועים האוסרים על ריסוק של חפצים וחרקים, אך הפקה או סחר בחומרי וידאו ארוטיים של "מחיצה קשה", המבטאת מעיכה של בעלי חוליות גדולים היא מוקעת ומגונה על ידי פעילי זכויות בעלי חיים, וכן נחשבת לבלתי חוקית במדינות רבות, כולל ארצות הברית ובריטניה. בארצות הברית, מסחר בין-לאומי בקטעי וידאו של "מחיצה קשה" אינו חוקי מאז 2010, וכן גם מדינות רבות נוספות אסרו זאת. 

## סרטי וידאו של מעיכות
[ממוזער|200px|דוגמה לסרט מעיכות, המתאר מחיצת [קיווי (פרי)|קיווי בעזרת כפות הרגליים, יחפות ונעולות]]
סרטי מעיכות הם קטעי וידאו של חרקים וחפצים שנמחצים על ידי כך שדורכים עליהם. 
### חוקיות
חוקיות סרטי מעיכות והפרקטיקה בפועל של ריסוק ומחיצת בעלי חיים משתנה לפי אזורים שונים בעולם. עם זאת, סרטונים רבים מתפרסמים באתרי אינטרנט זמינים להורדה לציבור הרחב, מה שהופך את השליטה על ההפצה שלהם לקשה גם במקומות שההפצה מעין זו אסורה.

ייצור או סחר של ארוטיקת מעיכות של בעלי חוליות נחשבת על ידי תומכי זכויות בעלי חיים לבלתי מוסרית, וכן היא איננה חוקית במדינות רבות, כולל ארצות הברית.  

## ראו גם
* טרמפלינג
* פטיש לכפות רגליים

## קישורים חיצוניים

## הערות שוליים

קטגוריה:פאראפיליה
קטגוריה:פטישיזם מיני
קטגוריה:פטיש לכפות רגליים
ראג'זאורוס

**ראג'זאורוס** (שם מדעי: *Rajasaurus*) הוא סוג של דינוזאור ממשפחת האבליזאוריים שהיה קרוב משפחתו של הקרנוטאורוס וחי בתור הקרטיקון לפני 67 מיליון שנה בהודו. משמעות שמו היא "לטאת מלך/מנהיג" המורכב מהמילה בסנסקריט ראג'ה והסיומת מיוונית עתיקה "saurus" - לטאה.

## מאפיינים
דינוזאור זה התגלה ב-2003 בחפירות במדינת גוג'ראט בהודו. הממצאים חשפו שלד חלקי שכלל חלקי גולגולת, עמוד שדרה, עצמות ירכיים וזנב. דינוזאור זה היה טורף בעל לסתות חזקות וקצרות והיה בעל בליטה מעל ראשו. אורכו הגיע ל-6.6 מטרים ומשקלו עד 4 טון. הוא היה בעל זרועות קצרות בעלות 4 אצבעות, ראש קצר ועבה ולסתות שהזכירו לסתות צבוע ונועדו לרסק עצמות. עוצמת הנשיכה שלו דמתה לזו של אלוזאורוס. עם זאת ייתכן שהוא גם היה צייד ממארב, מאחר שרגליו היו קצרות מדי לריצה מהירה ארוכה.

הראג'זאורוס חי בהודו בתקופה שהיא הייתה אי שהתנתק מאפריקה ונע צפונה לעבר אסיה. בהודו הקדומה התפתחו מינים ייחודיים הקרובים למינים אפריקנים, אך בעלי מאפיינים מיוחדים. האקלים באזור היה טרופי וכנראה שהיו יערות גשם נפוצים. הראג'זאורוס חי ביערות אלה וצד מיני דינוזאורים אחרים כמו תרופודים קטנים או טיטאנוזאורים גדולים.

דינוזאור זה נכחד לפני 67 מיליון שנה, ייתכן כחלק מהכחדת הקרטיקון הגדולה שהחלה מוקדם יותר בהודו. ההכחדה נבעה מהתפרצות הרי געש גדולה ומשדות לבה לאורך האזור.

## בתרבות
דינוזאור זה הופיע במשחקים עולם היורה: המשחק וJurassic World: Alive.

## קישורים חיצוניים

מרכז|300px|ממוזער|איור של ראג'זאורוס מעל טרפו

קטגוריה:אבליזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:הודו: מאובנים
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-2003
יוטירנוס

**יוטירנוס** (שם מדעי: *Yutyrannus*; מילולית: "טיראן מנוצה") הוא סוג של דינוזאור ממשפחת הפרוצרטוזאוריים שחי בקרטיקון התחתון. מאובניו נמצאו בתצורת יישיין שבמחוז ליאונינג, סין. ידוע רק מין אחד מהסוג: *Yutyrannus huali* שהתגלה בידי שו שינג ב-2012 בשלושה ממצאים. מאובנים אלה הם הדוגמה העיקרית להוכחה לדינוזאורים מנוצים. עם זאת מרבית המאובנים מקוטעים. חלקם היה שייך לצעירים.
## מאפיינים
היוטירנוס הבוגר הגיע לאורך 9 מטרים ומשקל של 1,400 ק"ג. החוקר גרגורי פאול סובר שהוא היה קטן יותר - הגיע לאורך 7.5 מ' ושקל 1.1 טון. אורך הגולגולת הגיע ל-905 מ"מ והיא הייתה מוארכת, בעלת חוטם מוגבה וארוך ושקע עיניים גדול. מאפיינים אלה מרמזים על קרבה אפשרית לטירנוזאוריים הגדולים. היוטירנוס היה בעל לשון שטוחה. הוא ידוע שהיה בעל כסות נוצות עקב ממצאים נוצות משומרות. עם זאת הנוצות לא נועדו לעזור לעוף אלא שימשו ככסות נוצות.

הוא חי בסין הקדומה ושם ניזון ממינים קטנים יותר. היוטירנוס כנראה תקף גם זאורופודים קטני ממדים מסוג דונגבייטיטאן וייתכן שאף התבסס עליהם. בנוסף הוא צד מיני דינוזאורים קטנים כמו הפסיטקוזאורוס, הסינוזאורופטריקס או הקאודיפטריקס.

### בתרבות
היוטירנוס מופיע במספר סרטים ומשחקים פופולרים:
*מספר יוטירנוסים נראים באחד מסרטי המסע לעמק החלומות בתור אנטגוניסטים הצדים בקבוצה.
*במיני-סדרה "Ancient Earth" נראים יוטירנוסים בציד של מיקרורפטור ובהמשך של סינוזאורופטריקס, אף שהם לא חיו באותם אזורים.
*הוא מופיע גם בתוכנית של ג'יימס גורני "TYRANNOSAURUS: Behind the Art".
*היוטירנוס מופיע במשחקים: עולם היורה: המשחק, Jurassic Park Builder, "Fossil Fighters Frontier" ,"Prehistoric Kingdom" ו-.

## קישורים חיצוניים

קטגוריה:בעלי חיים שתוארו ב-2012
קטגוריה:מאובני טקסונים שתוארו ב-2012
קטגוריה:פרוצרטוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
דייהטסו טנטו

**דייהטסו טנטו** (באנגלית: **Daihatsu Tanto**; ביפנית: **ダイハツ・タント**) הוא מיניוואן המוגדר מיקרוואן ("Microvan" ) מתוצרת יצרנית הרכב היפנית **[[דייהטסו]]**, אשר מיוצר משנת 2003 ועד היום.

באוקטובר 2005 הוצג בתערוכת המכוניות הבינלאומית בטוקיו דגם חשמלי הקרוי "FCHV". המנוע בעל הספק של 30 קילו-ואט, והסוללה מוקמה מתחת למושבים.

## מאפיינים
* מסדרת "מכוניות קיי" ("Kei car" ).
* מנוע קדמי.
* מנוע הנעה קדמית.
* סוגי הנעות: 4x2, 4x4.
* 5 דלתות - הצ'בק (mpv)
* בדגמי "דור שני" ו"דור שלישי" - דלתות הזזה אחוריות.

## דורות
* דור ראשון - יוצר בין השנים 2003–2007.
* דור שני - יוצר בין השנים 2007–2013.
* דור שלישי - מיוצר משנת 2013 ועד היום.

## תמונות

קובץ:Daihatsu-tanto 1st-rear.jpg | "דייהטסו טנטו" - דור ראשון
קובץ:Daihatsu Tanto 103.JPG | "דייהטסו טנטו" - דור ראשון
קובץ:Daihatsu Tanto 001.JPG | "דייהטסו טנטו" - דור ראשון
קובץ:Daihatsu Tanto Exe rear.jpg | "דייהטסו טנטו" - דור ראשון
קובץ:2nd generation Daihatsu Tanto.jpg | "דייהטסו טנטו" - דור שני 
קובץ:Daihatsu Tanto 2007 side view.jpg | "דייהטסו טנטו" - דור שני 
קובץ:Daihatsu Tanto Custom RS Turbo Rear 0245.JPG | "דייהטסו טנטו" - דור שני 
קובץ:2nd generation Daihatsu Tanto interior.jpg | "דייהטסו טנטו" - דור שני, מבט לתא הנהג 
קובץ:2013 1006 145603-DSC06129.JPG | "דייהטסו טנטו", דור שלישי, שנת 2013 - מבט לתוך הרכב
קובץ:Osaka Motor Show 2015 (73) - Daihatsu TanTo CUSTOM RS "Top Edition SA II" (DBA-LA600S).JPG | "דייהטסו טנטו", דור שלישי, שנת 2015, דגם "CUSTOM RS "Top Edition SA II" 
קובץ:The driver side of Daihatsu TanTo X"SA III" (DBA-LA600S-GBGF).jpg | "דייהטסו טנטו", דור שלישי
קובץ:3rd generation Daihatsu TanTo CUSTOM X"SA" interior.jpg | "דייהטסו טנטו", דור שלישי - מבט ללוח מחוונים


## ראו גם
* דייהטסו
* דייהטסו וייק
* דייהטסו טנטו אקס

## קישורים חיצוניים

* 
* 
* 

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2003
קטגוריה:כלי רכב יפניים
טנטו
קטגוריה:רכבי שטח קטנים
נספח ייצוג

**נספח ייצוג** או **נספח שוויון** (באנגלית: **Inclusion Rider** או **Equity Rider**) הוא התניה בחוזה של שחקנים עם חברות ההפקה, המבטיח רמה מסוימת של גיוון אנושי בליהוק ובצוות ההפקה. לדוגמה, הנספח יכול לדרוש שאחוז מסוים מהשחקנים או צוות ההפקה יהיו נשים, לא לבנים, בעלי זהויות מיניות ומגדריות שונות או אנשים עם מוגבלויות. שחקנים ויוצרי סרטים בעלי שם יכולים להשתמש בעמדתם החזקה במהלך המשא ומתן לקראת חוזה העסקתם ולדרוש הכללת נספח זה, בנוסף לנספחים אחרים העוסקים בתנאי ההעסקה השונים.

## מקור הנספח
הרעיון בדבר נספח ייצוג פותח לראשונה ב-2014 על ידי פרופ' סטייסי ל. סמית' מבי"ס לתקשורת ועיתונאות באוניברסיטת דרום קליפורניה, בעקבות מחקר שנערך לאורך 9 שנים שהצביע על חשיפת החסר של דמויות נשיות בסרטי קולנוע. ב-100 הסרטים הרווחיים ביותר בשנת 2013, דמויות נשיות "מדברות" היוו פחות משליש, שיעור שלא השתנה ב-25 השנים הקודמות למועד הבדיקה. בעקבות מחקר זה פרופ' סמית', יחד עם השחקנית והמפיקה פאנשן קוקס דיג'ובאני והמשפטנית המתמחה בדיני עבודה קאלפנה קוטאגל סמית' הגו את רעיון הנספח ואף נסחו מסמך מתאים. פרופ' סמית' הציגה את הנושא בכתבה שפרסמה ב-The Hollywood Reporter ב־15 בדצמבר 2014, ובוועידת Ted Women באוקטובר 2016.

קיומו של הנספח והאפשרות לדרוש הכללתו הפכו לידועים בעקבות נאום הזכייה של השחקנית פרנסס מקדורמנד בטקס קבלת פרס האוסקר בשנת 2018. בסופו של מה שהחל כנאום זכייה רגיל, היא הניחה את פסלון האוסקר על הבמה, ביקשה מכל הנשים שהיו מועמדות לפרס לקום, קראה לבעלי הכוח בתעשייה לפעול להגדלת חלקן של הנשים בתחום וסיימה במילים "יש לי רק שתי מילים שברצוני לומר לכם, גבירותיי ורבותי, לפני שאני מסיימת: נספח ייצוג".

## התקבלותו של הנספח בתעשיית הקולנוע
מאז הבאתו של המידע אודות הנספח לתודעה הציבורית על ידי פרנסס מקדורמנד, מספר שחקנים וארגונים הודיעו על מחויבות ליישום הנספח בחוזים שיהיו מעורבים בהם. בין אלה ניתן למנות את בן אפלק, מאט דיימון, פול פייג (שחקן, במאי, מפיק ותסריטאי), מייקל ב. ג'ורדן וחברת ההפקה שלו Otlier Society, ברי לארסון, William Morris Endeavor - ארגון המייצג שחקנים וכן קונצרן התקשורת וורנר מדיה והחברות בקבוצה - HBO ו-Turner. הבמאית אווה דוברני הודיעה כי הייתה מחויבת לעקרונות הנספח עוד לפני יצירתו. בהמשך, בנאום הזכייה של השחקנית רג'ינה קינג בטקס קבלת פרס גלובוס הזהב ב-6.1.2019 היא התחייבה להעסקה של 50% נשים בפרויקטים בהם תהיה מעורבת בשנתיים הקרובות, וקראה גם לאחרים לפעול להעלאת שיעור הנשים בתעשייה.לפחות לחמישים אחוז.

לעומת זאת STX בידור, ליונס גייט אנטרטיינמנט, A24, אפל, סוני, יוניברסל, פרמאונט גלובל ואמזון לא נעתרו בשלב זה לפנייה להתחייב ליישום הנספח. התנגדות ישירה הובעה על ידי ריד הייסטינגס, המייסד ומנכ"ל נטפליקס, בטיעון שמעדיף להשאיר את הנושא לטיפולם האינדיבידואלי של היוצרים השונים מבלי ליצור מחויבות חוזית כוללת. גם ארגוני העובדים בתחומים השונים של התעשייה לא הביעו תמיכה בנושא.

## ביקורת על הפרויקט
הביקורות על השימוש בכלי המשפטי לקידום השוויון קשורות לחשש לאיבוד החופש האמנותי של היוצרים, להשפעות השליליות של העדפה מתקנת ולחשש שתפקידים המיועדים למיעוטים הממלאים לכאורה את תנאי ההתחייבות יכולים להיות כאלה שמקדמים דווקא תפיסה סטריאוטיפית שלהם.

## קישור חיצוני
?A year after Frances McDormand’s Oscars speech, are inclusion riders making progress - ניו יורק טיימס 27.2.2019

## הערות שוליים

קטגוריה:מונחים משפטיים
קטגוריה:מין ומגדר בקולנוע
קטגוריה:אפליה מינית
קטגוריה:סוגיות חברתיות
מאזדה פארקוויי

**מאזדה פארקוויי** (באנגלית: **Mazda Parkway**) הוא מיניבוס מתוצרת יצרנית הרכב היפנית **[[מאזדה]]**, אשר יוצר בין השנים 1974–1977.

יוצרו 46 יחידות מדגמי "מאזדה פארקוויי" (דור ראשון) אשר בהם הורכב מנוע ונקל.

דגמי "מאזדה פארקוויי" מהדור הראשון הוגדרו כמיניבוסים מהודרים בני 26 מקומות ישיבה, שכללו: מערכת חימום, מיזוג אוויר בשלושה שלבים ורדיו הכולל אפנון תדר (FM) ואפנון משרעת (AM).

## תצורות "מאזדה פארקוויי"
* מיניבוסים.
* אמבולנסים.
## דורות "מאזדה פארקוויי"
* דור ראשון - יוצר בין השנים 1972–1982 (דגמים: "Super DX" ו-"DX").
* דור שני - יוצר בין השנים 1982–1997 (יוצאו לאוסטרליה וניו זילנד).

## גלריה

קובץ:2009-03 Janakpur 31.jpg | "מאזדה פארקוויי"
קובץ:Mazda Parkway 1976 2017-11-23 173053.jpg | "מאזדה פארקוויי", שנת 1976


קובץ:Lightambulance.jpg | "מאזדה פארקוויי" - אמבולנס בשרות הצבא ההודי
קובץ:Light ambulance (1).jpg | "מאזדה פארקוויי" - אמבולנס בשרות הצבא ההודי


## ראו גם
* מאזדה
* מאזדה רוד פייסר AP
* מאזדה RX-8

## קישורים חיצוניים

* 
* 

## הערות שוליים

קטגוריה:מיניבוסים
קטגוריה:מכוניות בעלות מנוע ונקל
קטגוריה:דגמי מכוניות שהושקו ב-1972
קטגוריה:כלי רכב יפניים
פארקווי
הר ברוסטר (אלברטה)

**הר ברוסטר** (באנגלית: **Mount Brewster**) הוא הר ברכס ורמיליון בהרי הרוקי הקנדים, בשטח הפארק הלאומי באנף, בפרובינציית אלברטה שבקנדה.

גובהו של ההר 2,859 מטרים מעל פני הים.

ההר מתנשא לגובה של 116 מטרים מעל סביבתו.

## היסטוריה

### מקור השם
שמו של ההר ניתן לו על ידי תום וילסון (Tom Wilson) בשנת 1929. ההר נקרא על שם ג'ון ברוסטר, שהיה אבי משפחת ברוסטר מהעיר באנף.

### הטיפוס על ההר
הראשונים שטיפסו על ההר היו ה. וו. גרינהאם (H. W. Greenham) וד. פיליי (D. Pilley) בשנת 1926.

## קישורים חיצוניים

* הר ברוסטר באתר "אנציקלופדיית ההרים הקנדית"
* תרשים הנוף הנשקף מהר ברוסטר באתר peakfinder
* תיאור מסלול הטיפוס על הר ברוסטר

## הערות שוליים

ברוסטר
ברוסטר
הר ברוסטר (ניו זילנד)

**הר ברוסטר** (באנגלית: **Mount Brewster**) הוא הר בשטח רכס ורמיליון בהרי האלפים הדרומיים, בשטח הפארק הלאומי הר אספירינג, באזור החוף המערבי של אי הדרומי שבניו זילנד.

ההר נמצא דרומית להר ברוסטר - גבעה בשם זהה.

גובהו של ההר 2,516 מטרים מעל פני הים.

ההר מתנשא לגובה של 938 מטרים מעל סביבתו.

## תיירות
הר ברוסטר נחשב לאחד מאתרי הטיפוס האלפיני הטובים בניו זילנד.
## קישורים חיצוניים

* מפה טופוגרפית של אזור הר ברוסטר
* הר ברוסטר באתר peakbagger
* תצלום הר ברוסטר באתר summitpost

; מזג אוויר
* תחזית מזג אוויר עדכנית ארוכת טווח עבור הר ברוסטר
** תחזית מזג אוויר עדכנית ארוכת טווח עבור הר ברוסטר (לפי גבהים)
** סטטיסטיקות מזג אוויר עבור הר ברוסטר
** סטטיסטיקות משקעים עבור הר ברוסטר

; טיפוס על ההר
* מידע למטפסים על הר ברוסטר
* תיאור הטיפוס על הר ברוסטר ותצלומים ממסלול הטיפוס
* מידע על בקתת הר ברוסטר למטפסים על ההר
* מרתון טיפוס על הר ברוסטר
* 
** 

## הערות שוליים

ברוסטר
Feminist: Stories from Women's Liberation

**'Feminist: Stories from Women's Liberation** (פמיניסטית: סיפורים מתנועת שחרור הנשים) הוא סרט תיעודי משנת 2013 אשר נכתב ובוים על ידי ג'ניפר לי.

## תקציר
על פי ארגון נשים עושות סרטים: "בנוי כמסע אישי של גילוי מחדש על ידי הבמאית ג'ניפר לי, הסרט הזה מביא לחיים את העשור הראשון המונומנטלי של הגל השני של הפמיניזם בבהירות רבה. המסלול מתחיל בהתעוררות המוקדמת של הפמיניזם בשנת 1963 ומסתיים בפריחתה המלאה של תנועה ב-1970—מן הדו"ח של הוועדה הנשיאותית על אפליה נרחבת נגד נשים והפרסום של 'המסתורין הנשי' של בטי פרידן ועד להשתלטות של פמיניסטיות רדיקליות על פסל החירות וקריאתה של פרידן לנשים לשבות למען השוויון.

שלושים וחמש מרואיינות מגוונות, החל מפעילות השטח ועד לדמויות מובילות כגון בטי פרידן, פרנסס מ. ביל, גלוריה סטיינם, רובין מורגן, Ti-גרייס אטקינסון ועוד, אשר משתפות זיכרונות מהתקופה, כמו גם בעיות ואתגרים שעדיין מהדהדים היום."

## הפקה
הבמאית ג'ניפר לי סיימה תואר בקולנוע ולימודי נשים בהמפשייר קולג' לפני שעבדה במחלקה הטכנית של האחים וורנר, סוני ו-Industrial Light & Magic.

לי עבדה על הסרט "בחלקים" במשך תשע שנים תוך כדי עבודה במשרה מלאה. היא שילבה קטעי ארכיון עם ראיונות, כולל הקלטת ראיון הווידאו האחרון שערכה בטי פרידן. ההפקה גייסה מימון של $12,000 דרך קמפיין Kickstarter, אך לדבריה של לי, "התקציב שלי היה 90% במימון עצמי".

על חוויית עשיית הסרט כתבה לי בטיים מגזין:

## צאת הסרט
לי הביאה את הסרט לאסלאמאבאד, פקיסטן, שם הקרינה אותו בשלוש אוניברסיטאות, כולל את האוניברסיטה האסלאמית הבינלאומית של איסלאמאבאד. הסרט גם הוקרן בפסטיבלי הסרטים בארצות הברית, ובכנסים כולל בכנס הארגון נשים לאומי של 2014 ובכנס 20 השנה של ארגון Veteran American Feminists (פמיניסטיות אמריקאיות ותיקות). הסרט מופץ על ידי נשים עושות סרטים.

## קבלה
הסרט זכה בפרס הסרט התיעודי בטוב ביותר בפסטיבל סרטי הנשים הבינלאומי של לוס אנג'לס ב-2013, והיה בחירה רשמית של פסטיבל הסרטים של סינסינטי.

בביקורת בעיתון *Pasadena Weekly* כתבה אלן סנורטלנד, "אם היה לי שרביט קסמים והייתי יכולה לדפוק לך על הראש בו, הייתי שולחת אותך להקרנה של סרט תיעודי שהלוואי והיה חובת צפייה בבתי הספר: הוא נקרא 'Feminist: Stories from Women's Liberation'".

קמלה לופז כתבה בביקורתה בהפינגטון פוסט: "לזכור וללמוד את הנשים אשר פרצו את המחסומים שלפנינו הוא לא רק הדבר הנכון לעשות; התעלמות מהשיעורים הקשים שהן למדו בעמל קשה היא מסוכנת לנו. עבור נשים אמריקאיות, האמנזיה השאננה שלנו היא פשוט רעל, וסרטה של לי הוא מנה בריאה של הנוגדן". היא הוסיפה שההיסטוריה של הגל השני של הפמיניזם "נפרש באופן יפהפה בסרט".

הסרט גם זכה לשבחים בביקורת של .Ms מגזין, באתר של *Psychology Today*, ועוד.

## קישורים חיצוניים
* 

## הערות שוליים

קטגוריה:סרטים תיעודיים אמריקאיים
קטגוריה:סרטי 2013
קטגוריה:פמיניזם: היסטוריה
קטגוריה:נשים בתרבות
אופטר סיטי פאסר

ממוזער|310px|"אופטר סיטי פאסר"
**אופטר סיטי פאסר** (באנגלית: **Optare CityPacer**) הוא מיניבוס מתוצרת יצרנית האוטובוסים הבריטית **Optare** , חברה בת של חברת ייצור הרכבים הכבדים ה-הודית **Ashok Leyland** , אשר יוצר בין השנים 1985–1992 בבריטניה.

סך הכול יוצרו כ-300 יחידות.

## "אופטר סיטי פאסר"
* 25-33 מושבים
* דגם "אופטר סיטי פאסר" התבסס על שלדת דגם "Volkswagen LT55", 
* מנוע פולקסווגן
* 1 דלת כניסה באמצעות מדרגה
* דגמי "אופטר סיטי פאסר" נרכשו על ידי חברת האוטובוסים של לונדון "London Buses" 

## ראו גם
* מיניבוס
* אופטר סטר רידר
* אופטר אולימפוס

## קישורים חיצוניים

* 

## הערות שוליים

קטגוריה:מיניבוסים
קטגוריה:דגמי מכוניות שהושקו ב-1985
קטגוריה:כלי רכב בריטיים
הר ברוסטר (אנטארקטיקה)

**הר ברוסטר** (באנגלית: **Mount Brewster**) הוא הר בהרי ויקטורי, בארץ ויקטוריה שבאנטארקטיקה.

ההר ממוקם במרכז חצי האי דניאל, והוא הגבוה בהרי חצי האי.

גובהו של ההר 2,205 מטרים מעל פני הים.

ההר מתנשא לגובה של 1,598 מטרים מעל סביבתו.

למרגלות ההר, באמצע החוף המזרחי של חצי האי דניאל, מצויה כף פיליפס.

## היסטוריה
### מקור השם

שמו של ההר ניתן לו על ידי סר ג'יימס קלארק רוס בשנת 1841.

ההר נקרא על שם סר דייוויד ברוסטר - פיזיקאי סקוטי.

## לקריאה נוספת

• James Clark Ross, **[https://books.google.co.il/books?id=ilxCAAAAcAAJ&pg=PA201&lpg=PA201&dq=%22Mount+Brewster%22+Antarctica&source=bl&ots=dNt2GfalmQ&sig=dfja2-STw-5h291xxYAo-czUHMQ&hl=en&sa=X&ved=2ahUKEwiBsKDv_7_fAhXtkosKHdWTCeAQ6AEwDXoECAoQAQ#v=onepage&q=%22Mount%20Brewster%22%20Antarctica&f=false A Voyage of Discovery and Research in the Southern and Antarctic Regions]**, P 251 

• The National Science Foundation (US), **[https://books.google.co.il/books?id=ilxCAAAAcAAJ&pg=PA201&lpg=PA201&dq=%22Mount+Brewster%22+Antarctica&source=bl&ots=dNt2GfalmQ&sig=dfja2-STw-5h291xxYAo-czUHMQ&hl=en&sa=X&ved=2ahUKEwiBsKDv_7_fAhXtkosKHdWTCeAQ6AEwDXoECAoQAQ#v=onepage&q=%22Mount%20Brewster%22%20Antarctica&f=false The Hallett Volcanic Province, Antarctica]**, PP 11-13 

## קישורים חיצוניים

* הר ברוסטר באתר הסקר הגאולוגי של ארצות הברית
* הר ברוסטר באתר הגאזט האנטארקטי של ממשלת אוסטרליה
* הר ברוסטר באתר הגאזט האנטארקטי SCAR
* הר ברוסטר באתר הגאזט האנטארקטי של ממשלת ניו זילנד
* הר ברוסטר באתר peakbagger

## הערות שוליים

ברוסטר
ברוסטר
מריה ירוסלבנה

**מריה ירוסלבנה** (ברוסית: **Мария Ярославна**; 1418–1484) הייתה נסיכה גדולה של נסיכות מוסקבה אשתו של וסילי השני הנסיך הגדול של מוסקבה. רב סבתא של איוואן האיום.

מריה הייתה בתו של ירוסלב ולדימירוביץ (רוסית:Ярослав Владимирович) נסיך מלוירוסלבטץ.

מריה נפטרה ב-4 ביולי 1484 ונקברה בקתדרלה של מנזר העלייה לשמים בקרמלין.

## צאצאיה
* יורי בולשוי, נפטר בילדותו -1437
* איוואן השלישי, לימים נסיך מוסקבה - 1440
* יורי וסילייביץ - 1441
* אנדרי בולשוי  - 1446
* סימאון, נפטר בילדותו -1447
* בוריס וסילייביץ - 1449
* אנה וסיליבנה  לימים עוצרת נסיכות ריזן - 1451
* אנדרי וסילייביץ - 1452

## קישורים חיצוניים

קטגוריה:נסיכי מוסקבה
קטגוריה:ילידי 1418
קטגוריה:נפטרים ב-1484
סטו דאגלס

**סטוארט ויליאמס ("סטו") דאגלס** (באנגלית: **Stuart Williams "Stu" Douglass**; נולד ב-31 במרץ 1990) הוא כדורסלן עבר ישראלי-אמריקאי. הוא גדל במדינת אינדיאנה בארצות הברית ושיחק כדורסל באוניברסיטת מישיגן. לאחר ששיחק עונה אחת בספרד הגיע דאגלס לישראל ב-2013 והצטרף להפועל גלבוע גליל. מאז שיחק דאגלס גם בהפועל עפולה, מכבי עירוני קריית גת, עירוני נהריה, הפועל תל אביב, מכבי אשדוד ואליצור קריית אתא. ביוני 2021 הודיע על פרישה מכדורסל.

## קריירת משחק
דאגלס שיחק כדורסל בבית ספר תיכון בכרמל, פרבר של אינדיאנפוליס, במדינת אינדיאנה בארצות הברית. בשנים 2008–2012 שיחק דאגלס בקבוצת הכדורסל של אוניברסיטת מישיגן. בשנתו האחרונה במישיגן שימש כקפטן-שותף של הקבוצה. בעונת 2012/13 שיחק דאגלס בקבוצת נבארה בליגה השנייה בספרד. בקיץ 2013 השתתף דאגלס במכביה התשע-עשרה במדי נבחרת ארצות הברית (שהודרכה על ידי בראד גרינברג ומייק קרטר) שזכתה במדליית הזהב.

ב-2013 הצטרף דאגלס להפועל גלבוע גליל במדיה רשם ממוצעים של כ-16 דקות וכ-5 נקודות למשחק והגיע עם הקבוצה לגמר הליגה הבלקנית (שם הפסידה ללבסקי סופיה). בעונת 2014/15 שיחק דאגלס בהפועל עפולה בליגה הלאומית שם קלע כ-14 נקודות בממוצע למשחק. בעונת 2015/16 חזר דאגלס לליגת העל ושיחק במכבי קריית גת שם שיחק כ-25 דקות וקלע כ-7 נקודות בממוצע למשחק. בעונת 2016/17 שיחק דאגלס בעירוני נהריה שם שיחק כ-20 דקות וקלע כ-7 נקודות בממוצע למשחק והגיע עם הקבוצה לרבע גמר היורופקאפ (לאחר שנשרה מליגת האלופות של פיב"א). בעונת 2017/18 ממוצעיו ירדו מעט לכ-17 דקות ו-5 נקודות בממוצע למשחק. בקיץ 2018 הצטרף דאגלס להפועל תל אביב שם שיחק 12 דקות וקלע 4 נקודות בממוצע למשחק. לקראת עונת 2019/20 הצטרף דאגלס למכבי אשדוד.ביוני 2020 שוחרר דאגלס מאשדוד לאחר שסירב להתאמן מחשש להידבקות בנגיף הקורונה. במרץ 2021 הצטרף דאגלס לאליצור קריית אתא מהליגה הלאומית ועד תום עונת 2020/21 שיחק במדיה 12 משחקים בהם קלע בממוצע כ-12 נקודות למשחק. ביוני 2021 הודיע דאגלס על פרישתו מכדורסל.

## חייו האישיים
דאגלס היה נשוי לקורטני, כדורסלנית שבעברה שיחקה גם באליצור חולון, מכבי חיפה ואליצור רמלה. השניים הכירו כאשר שיחקו כדורסל באוניברסיטת מישיגן. לאחר פרישתו מכדורסל חזר דאגלס לאינדיאנה. הוא נישא מחדש, עובד בתחום הביטוח ומגיש פודקאסט על כדורסל.

## קישורים חיצוניים

* סטטיסטיקה בקריירה באתר מנהלת הליגה

## הערות שוליים

קטגוריה:אינדיאנה: כדורסלנים
קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:כדורסלני אוניברסיטת מישיגן
קטגוריה:כדורסלני הפועל גלבוע גליל
קטגוריה:כדורסלני הפועל עפולה
קטגוריה:כדורסלני הפועל תל אביב
קטגוריה:כדורסלני עירוני נהריה
קטגוריה:כדורסלני מכבי אשדוד
קטגוריה:כדורסלני עירוני קריית אתא
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלנים ישראלים בספרד
קטגוריה:כדורסלנים ישראלים בליגת המכללות בארצות הברית
קטגוריה:אלופי המכביה: כדורסלנים
קטגוריה:ישראלים שנולדו ב-1990
קטגוריה:אמריקאים שנולדו ב-1990
קטגוריה:מגישי פודקאסטים יהודים
בית הולשטיין-גוטורפ (הענף השוודי)

**בית הולשטיין-גוטורפ**, הוא ענף של בית אולדנבורג, אשר שלט בשוודיה בין השנים 1751–1881, ובנורווגיה בין השנים 1814–1818. השושלת הנוכחית, בית ברנדוט, דה יורה היא גם ענף של בית הולשטיין-גוטורפ, מאחר שהמלך האחרון מבית הולשטיין-גוטורפ אימץ את המלך הראשון מבית ברנדוט, קרל הארבעה עשר, מלך שוודיה.

## היסטוריה
בשנת 1743 אדולף פרדריק, נסיך הולשטיין-גוטורפ נבחר לנסיך הכתר של שוודיה, כוויתור שוודי לרוסיה, מתוך אסטרטגיה להשגת שלום לאחר אסון המלחמה של אותה שנה, והוא הפך להיות מלך שוודיה בשנת 1751.

גוסטב השלישי, מלך שוודיה, בנו הבכור של אדולף פרדריק, היה נלהב מהעובדה שסבתא רבתא-רבא שלו הייתה צאצאית של בית ואסה, והביע את רצונו כי השושלת תיקרא אף היא "בית ואסה", אולם לא הייתה דרך יעילה לכפות את השינוי הזה. ההיסטוריונים אף הם לא קיבלו את השינוי, ובשל כך הבית מכונה בית הולשטיין-גוטורפ.

בשנת 1809, בנו של גוסטב השלישי, גוסטב הרביעי אדולף, מלך שוודיה הודח בעקבות אובדן פינלנד, ועם מותו של דודו, קרל השלושה עשר, מלך שוודיה בשנת 1818, נכחדה השושלת בשוודיה. בשנת 1810, ז'אן בפטיסט ברנדוט, שהיה מרשל צרפת, נבחר ליורש העצר, והפך למייסד השושלת הנוכחית השוודית, שושלת בית ברנדוט.

בשנת 1836, גוסטב, בנו של המלך המודח גוסטב הרביעי אדולף, קיבל את התואר נסיך ואסה באוסטריה, עם זאת, השימוש בשם זה הפסיק כאשר ילדו היחיד של הנסיך ששרד, בתו קרולה מוואסה מתה ללא ילדים.

נישואיו של גוסטב החמישי, מלך שוודיה עם ויקטוריה, נסיכת באדן בשנת 1881 איחד את בית ברנדוט עם בית הולשטיין-גוטורפ, מאחר שוויקטוריה הייתה נינתו של המלך המודח גוסטב הרביעי אדולף.

## מלכי שוודיה
* 1751–1771: אדולף פרדריק
* 1771–1792: גוסטב השלישי
* 1792–1809: גוסטב הרביעי
* 1809–1818: קרל השלושה עשר

## מלך נורווגיה
* 1814–1818: קרל השני

## ראו גם
* בית הולשטיין-גוטורפ

## קישורים חיצוניים

קטגוריה:בתי אצולה שוודיים
קטגוריה:בית אולדנבורג